নারায়ণগঞ্জে চলছে আসন্ন শারদীয় দুর্গোৎসবের প্রস্তুতি। আগামি ১৯ সেপ্টেম্বর মঙ্গলবার শুরু হচ্ছে শারদীয় দূর্গা পূজার মহালয়া। মহালয়ার পার্বণ শ্রাদ্ধের মধ্যে দিয়ে শুরু হবে দেবী দুর্গার আগমনী বার্তা। মহালয়ার হয়ে থাকে অমাবস্যা তিথিতে, তখন থাকে ঘোর অন্ধকার। মহাতেজের আলোয় সেই অমাবস্যা দূর হয়ে প্রতিষ্ঠা পায় শুভশক্তি। সেই থেকেই শুরু হয় দেবীপক্ষের সূচনা। দুর্গাপূজার দিন গণনা এ মহালয়া থেকে শুরু হয়। আর বিপুল উৎসাহ উদ্দীপনার মধ্যদিয়ে মূল পূজা শুরু হবে ২৬ সেপ্টেম্বর থেকে।